Železničná vlečka – Tlač nákladných listov verzia 4.0

Spirit – Informačné systémy, a.s.

Február 2007

Obsah

1 Úvod.. - 3 -

2 Programové a technické prostriedky. - 4 -

3 Popis programu.. - 5 -

4 Základná funkcionalita obrazoviek. - 8 -

5 Postup ako tlačiť NL a výkaz vozňov. - 11 -

6 Záver. - 19 -

1 Úvod

Program “Železničná vlečka – Tlač nákladných listov“ je určený na tlač nákladných listov pre tuzemskú a zahraničnú prepravu železničných vozňov na tlačivá predpísané Železnicami SR. Zahraničná preprava môže byť typu CIM alebo CIM/SMGS. Program zároveň umožňuje tlač výkazu vozňov pre ucelené skupiny vozňov. Pri tlači sa využívajú tzv. vzory nákladných listov. Metóda použitia vzorov vznikla za účelom zjednodušenia a urýchlenia tlače nákladných listov pre opakujúce sa prepravy vozňov k rovnakým prijímateľom. Používateľ vytvorí a uloží opakujúce sa údaje o odosielateľovi, prijímateľovi a zásielke do vzoru pod určitým číslom. Pri tlači nákladného listu potom stačí vybrať zo zoznamu príslušný vzor podľa smerovania a druhu zásielky a doplniť údaje o vozni t.j. číslo a prepravované hmotnosti. Program tieto údaje spojí a vytlačí na nákladný list.

Program umožňuje zároveň jednoduchú evidenciu všetkých vozňov, ktoré boli odovzdané vlečkou na prepravu po železnici.

2 Programové a technické prostriedky

Program Večka_NL je aplikácia, určená pre prostredie Windows2000 a Windows XP inštalované na bežnom počítači. Pracuje s jednoduchou databázou MS DB Access, ktorá je uložená v súbore Vlecka.mdb (ďalej len „Vlečka“). Databáza „Vlečka“ obsahuje tabuľky pre vzory nákladných listov, tabuľku pre ukladanie údajov o odchode vozňov a dva číselníky, uľahčujúce prácu s programom. Program je v podstate jednoduchá klientská aplikácia vyvinutá v prostredí Microsoft Visual C++.

Aplikácia nemá špeciálne požiadavky na programové vybavenie ani na technické prostriedky počítača. Výhodou je väčšia obrazovka, uľahčujúca vytváranie vzorov nákladných listov. Odporúčané nastavenie rozlíšenia – 1200 x 780 DPI.

3 Popis programu

Program “Železničná vlečka – Tlač nákladných listov“ sa spúšťa

§ kliknutím na ikonu programu zobrazenú na displeji počítača

§ zo zoznamu Štart - Programy

§ kliknutím na súbor Vlecka_NL.exe

Po aktivácii programu sa zobrazí základná obrazovka aplikácie s ponukou a otvorí sa okno umožňujúce tlač náklaného listu alebo výkazu vozňov. Okno je pri prvom otvorení prázdne

Úvodná ponuka v hornej lište obrazovky obsahuje základné voľby programu:

- Súbor
- Číselníky
- Nákladné listy
- Úpravy
- Zobraz
- Pomoc

Jednotlivé základné voľby sa môžu ďalej členiť na jednu alebo viac funkcií systému.

Popis jednotlivých volieb základnej ponuky

Súbor – má jednu funkciu „Koniec“, slúžiacu na ukončenie práce s programom

Číselníky - majú tieto funkcie

- Vzor NL – CIM – funkcia slúži na vytváranie a prezeranie zoznamu vzorov nákladných listov pre zahraničné (CIM) prepravy ako aj na úpravy existujúcich vzorov.
- Vzor NL – CIM/SMGS – funkcia slúži na vytváranie a prezeranie zoznamu vzorov nákladných listov pre zahraničné prepravy CIM/SMGS ako aj na úpravy existujúcich vzorov.
- Vzor NL – Tuzemsko - funkcia slúži na vytváranie a prezerenie zoznamu vzorov nákladných listov pre tuzemské prepravy, ako aj na úpravy existujúcich vzorov.
- Číselník PPB – funkcia slúži na prezeranie zoznamu pohraničných prechodových bodov a na pridávanie nových PPB
- Číselník staníc – funkcia slúži na prezeranie zoznamu železničných staníc, prípadne na pridanie nových staníc pre pevnú množinu krajín, resp. železničných spoločností.
- Dopravcovia – funkcia slúži na prezeranie zoznamu dopravcov, prípadne na pridanie nových dopravcov, resp. na úpravy existujúcich dopravcov

Nákladné listy – majú dve funkcie, a to

- Tlač NL – po aktivácii sa otvorí rovnaká obrazovka, ako pri úvodnej aktivácii programu. Obrazovka umožňuje tlač nákladného listu alebo výkazu vozňov. Pre spustenie tejto tlače je nevyhnutné mať v číselníkoch zadefinovaný aspoň jeden vzor pre nákladný list tuzemsko alebo jeden vzor pre nákladný list CIM.
- Expedícia – umožňuje jednoduchú evidenciu expedovaných vozňov odoslaných na prepravu po železnici. Po stlačení tlačidla Nový je možné vložiť nový záznam o expedícii vozňa. Po stlačení tlačidla Detail je možné opraviť údaje o expedícii vozňa. Pre zapamätanie údajov stlačte tlačidlo Zápis v obrazovke Detail.

Úpravy – obsahujú pomocné funkcie, používané v obrazovkách operačných systémov typu Windows

- Vybrať (CTRL X) – vyberie označenú časť a vymaže ju
- Kopírovať(CTRL C) – vyberie označenú časť a umožní ju preniesť na požadované miesto.

Zobraz – zobrazí stavový riadok v dolnej časti obrazovky

Pomoc – štandardná voľba s dvomi základnými funkciami

- Pomoc – zobrazí túto príručku
- O vlečke – Nákladné listy – zobrazí základnú informáciu o programe

4 Základná funkcionalita obrazoviek

Obrazovky programu môžeme rozdeliť do niekoľkých skupín s podobným alebo rovnakým ovládaním.

## 4.1 Obrazovka typu „Zoznam“

Aktivovaním obrazovky tohto typu sa otvorí okno, obsahujúce zoznam položiek, nachádzajúcich sa obvykle v jednej tabuľke. Obrazovka tohto typu má ovládacie tlačidlá

a) Nový – aktivuje ďalšiu obrazovku, umožňujúcu vložiť do zoznamu - tabuľky nový záznam

b) Detail – aktivuje obrazovku slúžiacu na prácu s existujúcim záznamom. V tejto obrazovke je možné záznam podrobne prezerať, upravovať a vymazať.

c) Koniec – ukončí prácu so zobrazeným zoznamom.

## 4.2 Obrazovka typu „Nový“

Aktiváciou obrazovky typu „Nový“ sa otvorí okno, umožňujúce vloženie jedného nového záznamu do príslušného zoznamu. Okno obsahuje polia pre vkladanie jednotlivých položiek záznamu a dve ovládacie tlačidlá:

a) Zápis – vytvorí nový záznam s položkami, obsahujúcimi údaje vložené do polí obrazovky

b) Koniec – ukončí prácu tejto obrazovky. V prípade aktivácie tlačidla „Zápis“, objaví sa na obrazovke dialógové okno s otázkou „Zapísať zmeny?“, umožňujúce zapísať zmeny alebo ukončiť prácu bez zápisu.

## 4.3 Obrazovka typu „Detail“

Aktiváciou obrazovky typu „Detail“ sa otvorí okno, umožňujúce prácu so záznamom, vybratým zo zoznamu. V obrazovke je možné zmeniť obsah polí, prípadne aj zrušiť (vymazať) celý záznam. Niektoré polia nie je povolené meniť ani vymazať. V prípade potreby vymazania takýchto polí je potrebné zrušiť celý záznam a ak je to potrebné, vložiť ho znovu.

Obrazovka typu „Detail“ ma v spodnej časti dve skupiny ovládacích tlačidiel. Ľavá skupina umožňuje prechádzať zoznamom bez potreby návratu do jeho obrazovky.

Pravá skupina pozostáva z tlačidiel

a) Edit – otvára polia pre editovanie, t.j. pre zmeny ich obsahu. Polia, ktorých obsah je možné upravovať majú biele pozadie. Polia so šedým pozadím nie je možné meniť. V prípade potreby zmeny obsahu takéhoto poľa je potrebné zrušiť aktuálny záznam a vložit ho ako „Nový“.

b) Vymazať – vymaže otvorený záznam

c) Storno – zruší všetky zmeny, urobené v aktuálnom okne a obnoví pôvodný stav.

d) Zápis – zapíše obsah polí na obrazovke do príslušnej tabuľky databázy.

e) Koniec – ukončenie práce v aktuálnej obrazovke.

Jednotlivé tlačidlá sú prístupné podľa toho, či bol aktivovaný režim zmien („Edit“), alebo nie.

## 4.4 Špeciálne obrazovky

Takouto obrazovkou je obrazovka „Tlač nákladného listu/Výkazu“, ktorá sa zobrazí po aktivácii programu alebo po aktivácii funkcie „Tlač NL“ voľby „Nákladné listy“ základnej ponuky.

Táto obrazovka umožňuje vytlačiť nákladný list a/alebo výkaz vozňov. Jedinou podmienkou pre vytlačenie je zvolenie druhu prepravy a vybratie čísla vzoru z príslušnej ponuky vzorov, ktorá sa aktivuje tlačidlom na pravej strane poľa pre číslo vzoru.

Po vybratí vzoru je možné doplniť obsahy ďalších polí a vytlačiť nákladný list aktivovaním príslušného tlačidla v strede dolnej časti obrazovky.

V prípade, ak je potrebné vytlačiť výkaz vozňov, aktivuje sa príslušné tlačidlo. Po jeho aktivácii sa zobrazí ďalšia špeciálna obrazovka, umožňujúca vytvoriť zoznam vozňov, ktoré bude výkaz obsahovať.

Obrazovku pre tlač výkazu vozňov je možné rozdeliť na tri základné časti.

V hornej časti sa nachádzajú polia, ktoré informujú používateľa o tom, aký výkaz ide tlačiť a polia, ktoré budú v hlavičke výkazu.

Stredná časť obsahuje tabuľku so stĺpcami zoznamu. Tabuľka sa najprv aktivuje tlačidlom „Vyplň“. Po jej aktivácii si používateľ pomocou myši vyberie pole v tabuľke, ktoré chce vyplnit. Medzi poliami v riadku je možné sa pohybovať pomocou klávesy „TAB“ a medzi riadkami pomocou kláves „nahor“ a „nadol“.

5 Postup ako tlačiť NL a výkaz vozňov

## a) Aktivujte aplikáciu. V menu „Nákladné listy“ zvoľte podmenu „Tlač NL“. Objaví sa obrazovka s oknom „Tlač nákladného listu/Výkazu“

Zvoľte druh prepravy. K dispozícii su tieto možnosti:

- preprava CIM loženeho vozńa – vyžaduje číslo vozňa a hmotnosť vozňa väčšiu ako 0.

- preprava CIM prázdneho vozňa - vyžaduje číslo vozňa a hmotnosť vozňa rovnú 0.

- preprava CIM špecialna – umožňuje vytlačiť nákla.list CIM s prázdnym čislom vozňa alebo nulovou hmotnosťou vo forme loženeho vozňa

- preprava CIM/SMGS – umožňuje vytlačiť nákladný list pre prepravu CIM/SMGS

- preprava „Tuzemsko“ - umožňuje vytlačiť nákladný list pre tuzemskú prepravu

Poznámka: V poli pre čislo vozňa môže byť aj text, napr. „Podľa prílohy“ pre tlač nákladneho listu pre prepravu skupiny vozňov, uvedených vo „Výkaze vozňov“.

b) Ak nemáte vytvorený potrebný vzor kliknite na položku Číselníky v hlavnom menu a vyberte Vzor NL CIM pre zahraničnú prepravu, alebo Vzor NL Tuzemsko pre tuzemskú prepravu. Objaví sa obrazovka so zoznamom vzorov.

Stlačte tlačidlo Nový. Objaví sa obrazovka Detail. Vypíšte do všetkých troch obrazoviek všetky údaje, ktoré chcete mať vytlačené na nákladnom liste. Červené čísla v obrazovke označujú bloky v tlačive nákladného listu predpísaného Železnicami SR.

Po vyplnení všetkých potrebných polí stlačte tlačidlo Zápis. Vzor sa týmto takto uloží do databázy. Pre zmenu údajov stlačte tlačidlo Edit.

Príklad vzoru NL pre CIM prepravu

1. strana vzoru CIM

2. strana vzoru CIM

3.strana vzoru CIM

Údaje pre hmotnosť nie je potrebné v obrazovke vzoru CIM vyplniť.

Zoznam vzorov nákladných listov pre prepravy CIM/SMGS

Príklad vzoru NL pre CIM/SMGS prepravu

1.strana vzoru CIM/SMGS

2.strana vzoru CIM/SMGS

3.strana vzoru CIM/SMGS

Šipky vedľa polí v 2. obrazovke umožňujú výber údaja z číselníka. Po kliknutí na šipku vedľa poľa Kód železnice a stanice program ponúkne obrazovku číselníka staníc D16 so zoznamom všetkých železníc a staníc evidovaných v systéme ŽSR.

Poznámka: Od verzie 4.1 možno vo vzoroch nákladných listov používať azbuku.

Príklad výberu z číselníka staníc D16 pre železnicu 56 – Slovensko

Príklad výberu z číselníka PPB

Zo zoznamu sa do vzoru dostane položka po kliknutí na príslušný riadok.

Pre prehľadávanie číselníka kliknite na názov stĺpca. Zapíšte text ktorý hľadáte do poľa Vzor a stlačte Enter. Program prehľadá číselník a ponúkne prvý výskyt reťazca.

Príklad vzoru NL pre Tuzemskú prepravu

1. strana vzoru Tuzemsko

2. strana vzoru Tuzemsko

Do bloku 13 riadky 6 až 8 vypíšte plomby k vozňu.

3. strana vzoru Tuzemsko

Do bloku 16 – Iné predpísané a povolené zápisy, zapíšte hmotnostné údaje o vozni t.j. brutto, objem ak existuje, tara vážená.

c) Ak máte vytvorené vzory pre nákladné listy doplňte do obrazovky údaje o vozni.

§ Pre tlač NL pre jeden vozeň vyplňte všetky polia okrem položky Počet vozňov.

Ak uvediete nesprávne číslo vozňa upozorní vás na to chybové hlásenie. Vzhľadom na to, že sa do tejto kolonky NL môže písať aj iný text, aplikácia vás po potvrdení pokračovania pustí ďalej.

§ Pre tlač Výkazu vozňov a NL zapíšte aj počet vozňov. Počet musí byť zhodný s počtom vozňov vo výkaze.

§ Ak potrebujete tlačiť výkaz vozňov stlačte najprv tlačidlo Výkaz vozňov. Objaví sa obrazovka pre vstup údajov o vozňoch. Vyplňte tabuľku. Pred začatím vypĺňania je potrebné aktivovať tlačidlo „Vyplň“. Po vyplnení výkazu je možné výkaz zobraziť („Náhľad“) alebo vytlačiť („Tlač výkazu“). Vozne ktoré sú uvedené vo výkaze sa môžu uložiť do zoznamu expedovaných vozňov pomocou tlačidla „UložVozne(Exp)“.

Upozornenie : Uloženie je možné až po vytlačení. Po ukončení práce s výkazom a aktivácii tlačidla „Koniec“ v tejto obrazovke sa údaje z tejto obrazovky (t.j. zoznam vozňov) do databázy neukladajú!

Údaje o prepravovanom tovare a plombách na vozni vypíšte do stĺpca Pomenovanie tovaru.

Vytlačte výkaz vozňov stlačením tlačidla Tlač výkazu. Potom sa vráťte do hlavnej obrazovky cez tlačidlo Koniec.

§ Pret tlač NL k Výkazu vozňov vyplňte do poľa Číslo vozňa

a) text „LAUT BEILAGE“ pre CIM prepravu

b) text „PODĽA PRÍLOHY“ pre tuzemskú prepravu. Pri hlásení o chybnom čísle vozňa pokračujte kliknutím na Áno(Yes).

c) Do polí pre hmotnosti tovaru uveďte súčet váh vozňov vo výkaze

d) Vyplňte pole Počet vozňov

d) Vytlačte nákladný list stlačením tlačidla .

6 Záver

Nákladné listy sú programom “Železničná vlečka – Tlač nákladných listov“ určené pre tlač nákladných listov a výkazov vozňov na tlačivá predpísané Železnicami SR. Pre správnu tlač do blokov tlačív je potrebné, aby užívateľ nastavil polohu papiera ovládacími prvkami tlačiarne pripojenej k počítaču pre tlač NL. Pre ihličkové tlačiarne odporúčame prednastaviť pre tlač NL typ papiera na Nemecký Fanfold (German Fanfold. )